**法文**（Faat3man4-2）（法文：**le français**；讀音：[lœ fʁɒ̃sɛ] (幫手·個快勞)，魁北克法文讀音：[lœ fʁãsɛ] (幫手·個快勞)），又叫**法蘭西文**（Faat3laan4-1sai1 Man4-2），係一個來自西歐嘅羅曼語言。識講法文嘅人數係全世界第十多嘅，排喺羅曼語族嘅西班牙話同葡文後面。母語使用者有成七千六百萬人，第二語言使用者有一億九千萬人。

法文係廿九個國家同好多地區嘅法定語言。法文喺法國、比利時、瑞士、摩納哥同埋加拿大等國通行。其中法式法文同魁北克法文上有唔少分別，譬如發音差得遠，所以有啲難溝通。

法文係好多國際機構嘅官方語言，譬如歐盟、國際奧林匹克委員會、世界貿易組織、北大西洋公約組織、國際足協、聯合國、萬國郵政聯盟、國際刑警等等。法語嘅地位喺十八、十九世紀達到巔峰，係外交場合嘅共通語，之後就俾英文取代。雖然係咁，法文仲係有佢獨特嘅地位。

法國係出版業大國，每年出版圖書大概兩、三萬本。家陣，全世界法文教師大概有二十五萬，大約有八千幾萬人學緊法文。

史
-

雖然好多法國人認為自己係高盧人（les Gaulois）嘅後裔，但係就而家嘅法文嚟講，凱爾特話嘅特徵可以話係鳳毛麟角。多數字都係嚟自拉丁文或者日耳曼語言。

公元四世紀，羅馬帝國統治今日法國一帶，拉丁話開始喺法國流行。到公元五世紀，拉丁話已成爲當地通行話，取代當地原先嘅凱爾特文。喺高盧境內，羅馬移民日多，高盧人同佢哋用嘅通用拉丁話，融合成為通俗拉丁話。與此同時，上層文人用嘅書面拉丁文，亦漸見衰退。公元五世紀，民族大遷徙，外族入高盧，講日耳曼文嘅法蘭克人，同原先高盧境內講拉丁話嘅居民，兩語融合。法文開始冇咗非重音音節。六七世紀，大眾話變成種混合性語言。公元八世紀，查理曼帝國開始規範國內語文。到公元九世紀，拉丁話同日耳曼話，最終融合成羅曼文。由一五三九年開始，法文成為法國唯一嘅官方語言。

一零六六年，征服者威廉將法文帶去英格蘭，影響英文（例如牛肉嘅英文 beef 係由法文嘅 bœuf 轉成嘅；dictionary 字典，嚟自法文嘅 dictionnaire），所以英文字當中有好多都係源自法文。另一方面，十八世紀由於歐洲各國貴族欣賞法國嘅生活方式，法文亦成為宮廷嘅語言。直到二十世紀二十年代，法文都係歐洲外交場合嘅共同語言。

二次大戰後，英文對法文的影響都唔少，例如原先啲法國人講 la fin de semaine（週末），而家佢哋講 le week-end，同埋家陣啲法國人習慣講 le football、le drugstore 等等。但同時，加拿大英文亦有受法文影響。

文法
--

法文嘅名詞有分陰陽，例如la table（枱）係陰性嘅，le train（火車）同埋l'ordinateur（電腦）係陽性嘅。法文重有動詞變位。

高低音
---

法文唔係聲調語言，高低音（les intonations）唔係要嚟分別意思，係要嚟分別語氣，有冇強調，係根據情況而轉變。法式法文，比利時法文同魁北克法文嘅高低音規矩係一模一樣。讀單字嘅時候，高低音唔重要，可以轉變，例如「papa」（爹哋嘅意思）讀「霸巴」、「巴霸」或者「霸霸」都冇錯，都識聽，因為意思冇轉變。問嘢同嗌人嘅時候，最後嗰個音節一定要提高：Est-ce que↗ vous pourriez↗ m'aider↗ s'il vous plaît↗? ／ Bernard↗ ／ William↗ ／ Gabriel↗。喺成個句子入邊，所有單字嘅最後嗰個音節一定要提高，除咗啲短字（je，tu，il，le，la，à）同埋最後嗰個單字: Je parle↗ beaucoup↗ à mes camarades↗ à l'école↘. 如果冇問號，句尾唔可以太高音，通常讀高降音（普通話第4聲）或者低音（粵語第6聲）。同一個句子都有轉變高低音，強調嗰個字嘅時候，第一個音節一定要提高，強調「beaucoup」（**好**多）呢個字: Je parle↗ beau↗coup à mes camarades↗ à l'école↘. 打招呼嘅高低音可以轉變：bon↘jour↗，bon↗jour，sa↘lut↗，sa↗lut。

簡單嘅法文說話
-------

* 您好 ／ Bonjour ／ [bõʒuʁ] (幫手·個快勞)
* 您好嗎？／ Comment ça va ? ／ [kɔmɔ̃ sa va] ／ [kɔmã sa vɔ]（魁北克發音）
* 係／ Oui ／ [wi]
* 唔係／ Non ／ [nõ] ／ [nõʊ̯̃]（魁北克發音）
* 多謝/唔該 ／ Merci ／ /mɛʁsi/ (幫手·個快勞)
* 我唔知。／ Je (ne) sais pas. ／ [ʒø (nø) sɛ pa] ／ [ʒə se pɔ] (幫手·個快勞)（魁北克發音）
* 我唔明。／ Je (ne) comprends pas. ／[ʒø nø kõpʁɔ̃ pa] (幫手·個快勞) ／[ʒœ nœ kõʊ̯̃pʁã pɔ] (幫手·個快勞)（魁北克發音）
* 您識唔識講法文呀?／ Parlez-vous français ? ／ [paʁle vu fʁɔ̃sɛ] ／ [paʁle vu fʁãsɛ]（魁北克發音）
* 生日快樂 ／ Bon anniversaire ／ [bɔn‿anivɛʁsɛʁ] ／ [bɔn‿anivɛʁsaɛ̯ʁ]（魁北克發音）
* 生日快樂 ／ Bonne fête（魁北克法文）／ [bʌn fɑɛ̯t] (幫手·個快勞)（魁北克發音）
* 《La Belle et la Bête》－著名法國童話《美女與野獸》嘅法文名

粵語嘅法文借詞
-------

法國曾經係世界超級大國，至今亦都仲係世界強國，所以法文喺世界上嘅影響力好大，係世界上其中一種重要語言。喺近代，廣州灣做過法國嘅屬領，而廣州亦有面積幾大下嘅廣州法租界，喺舊時嶺南地區（廣東、廣西、海南）係法國嘅勢力範圍，法國人曾經喺兩廣活躍過，所以粵語亦吸收咗啲法文詞。法文係粵語第三大外來詞源頭。下面係一啲舉例：

| 法 | 粵 |
| --- | --- |
| laine | 唥（衫/綫） |
| proletariat | 普羅 |
| decron | 的確涼 |
| soufflé | 梳乎厘 |
| croquette | 可樂崎 |
| café | 咖啡 |
| cassette | 卡式機 |
| baguette | 百吉 |

睇埋
--

* 芭蕾舞詞彙，有好多嚟自法文嘅字詞

註
-

1. ↑  法文類似英文，冇直接對應 ｢係｣ 同 ｢唔係｣ 嘅字。｢Oui｣ 係表示原句喺文法上係正面敘述或者正面問題（文法上應該冇 ne），而答者又同意（｢啱嘅，正面冇錯｣）；如果原句喺文法上係反面敘述或者反面問題（文法上應該有 ne），同意原反面句係 ｢Non｣（｢啱嘅，反面冇錯｣）
2. ↑  法文類似英文，冇直接對應 ｢係｣ 同 ｢唔係｣ 嘅字。｢Non｣ 係表示原句喺文法上嘅反面敘述啱，亦即係如果原句喺文法上係正面，答者唔同意，先係 ｢Non｣（｢唔係囉，反面先啱｣）；如果原句喺文法上已經係反面敘述或者反面問題，唔同意係 ｢Si｣（｢唔係囉，正面先啱｣）

參考
--

1. ↑  （英文）"French". *Ethnologue.com*. 喺2022-11-19搵到.
2. ↑  （法文）"Portail de l'Organisation Internationale de la Francophonie (OIF)". *Organisation Internationale de la Francophonie*. 喺2022-11-19搵到.`{{cite web}}`: CS1 maint: url-status (link)
3. ↑  （法文）"La langue française rayonne avec 321 millions de locuteurs". *francophonie.org*. 喺2022-11-19搵到.
4. ↑  "Glottolog 4.1 - French". *glottolog.org*. 喺2020-02-21搵到.
5. ↑

維基同享有多媒體嘅嘢：  
**法文**

| * 睇
* 傾
* 改
聯合國工作語文 |
| --- |
| 俄文 · 西班牙文 · 阿拉伯文 · 英文 · 中文 · 法文 |  |
| 聯合國官方網站 |

| * 睇
* 傾
* 改
 印度政府（印地文：भारत सरकार）嘅指定官方語言 |
| --- |
| 聯邦級官方語言 | 
* 印地文
* 英文-

 |
| 邦級官方語言 | 
* 加羅話-#
* 古乍拉地文
* 尼泊爾文
* 拉乍斯坦文-#
* 阿參文
* 孟加拉文
* 博多話#
* 乍地斯加拉話（英文：Chhattisgarhi language）-
* （多吉列話）
* 馬尼普勒話
* 馬拉提文
* 邁提利文
* 馬拉也林文
* 美佐話-
* 梵文+#
* 山他利話（英文：Santali language）
* （信德文）
* 英文-
* 奧利亞文
* 烏都文
* （喀什米爾文）
* 卡斯話（英文：Khasi language）-
* 卡納達文+
* 確波洛話（英文：Kokborok）-
* 貢加尼話
* 淡米爾文+
* 泰盧固文+
* 頻渣別文
* 法文-
* 印地文

 |
| + 符號表示係印度政府指定嘅古典語言（中文：古典語言），- 符號表示係印度政府指定嘅計劃語（scheduled languages，又叫國家語言），# 符號表示佢唔係官方語言，而係官方認證語（officially recognised languages）。括號表示唔係官方語，亦唔係官方認證語、計劃語。 |